Syntetisme
Syntetisme var en retning inden for maleriet, der i 1880'erne i Frankrig stod i opposition til den herskende realisme.
Retningen knyttes især til franske malere som Paul Gauguin, Émile Bernard og Pont-Aven-skolens malere.<ref name=lex>"Syntetisme" i 'Den Store Danske på Lex.dk. Af Vibeke Skov </ref>

Man ville danne en modvægt til den umiddelbare gengivelse af et stykke virkelighed, og søgte mindre et direkte naturligt indtryk, snarere en rytmisk stregeffekt, forenklet tegning, balance og ro, en ornamental stilisering.
Retningen plejer at blive ført tilbage til Cézanne. Dens egentlige hovedmand er imidlertid Gauguin, som i Pont-Aven − en landsby i Bretagne − samlede en lille koloni af unge malere omkring sig.

Samtidig med verdensudstillingen i 1889 arrangerede de en udstilling i Paris og kaldte sig derefter "Groupe impressioniste et synthétiste".
Denne retning omfattede bl.a. Paul Gauguin, Charles Laval, Léon Fauché, E. Schuffenecker, Louis Anquetin, Georges Daniel, Émile Bernard, Louis Roy, Ludovic Nemo m.fl.

Gruppen blev hurtigt spredt, og flere af medlemmerne vendte deres indsats mod nye områder.
For maleriets udvikling fra værdistudie til stilsøgning blev retningen vigtig.

Citat om billeder af Maurice Denis (1870-1943)
 "Det er godt at huske, at et billede, før det er en kamphest, en nøgen kvinde eller en hvilken som helst anekdotisk scene, i det væsentlige er en flad overflade dækket med farver og samlet i en bestemt rækkefølge."

 Referencer 

 Eksterne henvisninger 

 Om Syntetisme og Pont-Aven-skolen i Den Store Danske'' af Vibeke Skov, (denstoredanske.lex.dk)
 "Introduktion til symbolismen" fra Kunsten.dk, Kunstmuseum i Aalborg. Har et afsnit "Syntetisme"
 Synthetism hos Tate.org.uk : "... Term associated with the style of symbolic representation adopted by Paul Gauguin and his followers in the 1880s characterised by flat areas of colour and bold outlines ..."
 "Synthetism" hos Britannica.com



Kunstretninger
Kunst i Frankrig
Frankrig i 1800-tallet